Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ปรับตัว …
19 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET ปรับตัวลดลงอีกกว่า 14 จุด โดยปิดครึ่งวันเช้าที่ระดับดัชนี 1,668.61 จุด ด้วยมูลค่าซื้อขายราว 2.55 หมื่นล้านบาท โดยตลาดถูกกดดันจากการปรับตัวลดลงของสามกลุ่มหลัก นำโดยกลุ่มพลังงาน (ENERG) กลุ่มพาณิชย์ (COMM) และกลุ่มธนาคาร (BANK) ตามลำดับ
มุมมองตลาดช่วงบ่าย: กราฟรายวัน ดัชนีย่อตัวลงทดสอบระดับแนวรับ Horizontal Line แถว 1,665 จุด ก่อนดีดตัวขึ้นมาเล็กน้อย อย่างไรก็ดีภาพโมเมนตัมจาก RSI ยังไม่ฟื้นตัว กดตัวลงใน Negative Zone ต่อเนื่อง ฉะนั้น จับตาระดับแนวรับ 1,665 จุด ให้ดัชนีปิดยืน เพื่อกลับขึ้นไปแกว่งในกรอบ Sideway ต่อไป ทั้งนี้หากดัชนีปิดหลุดระดับแนวรับดังกล่าว จะทำให้ Downside เปิดกว้างขึ้น ประเมินแนวรับถัดไป 1,646 จุด
กลยุทธ์ในช่วงบ่าย: นักเก็งกำไร เทรดดิ้งตามกรอบ 1,665-1,685 จุด เน้นซื้อเมื่ออ่อนตัวแนวรับ พร้อมกับตั้ง Stop Loss หากปิดหลุด 1,665 จุด
Point of View
ลุ้นเก็งกำไรขารีบาวด์ !!!
เลือก JKN ที่ราคาปรับย่อตัวลงแรงเมื่อวานนี้กว่า 11% จนราคาถอยตัวลงมาระดับแนวรับเส้นระนาบ บวกกับเครื่องมือ RSI แตะระดับ Oversold Zone ราคาเริ่มดีดตัวเช้านี้ มองเป็นสัญญาณการฟื้นตัวช่วงสั้น ลุ้นการดีดกลับทดสอบแนวต้าน 12.20 บาท ทั้งนี้ให้แนวรับที่ 11.40 บาท พร้อมตั้ง Stop Loss หากดัชนีถอยหลุด 11.20 บาท